**Antti Erkinjuntti** (s. 30. toukokuuta 1986 Rovaniemi) on suomalainen jääkiekkohyökkääjä, joka edustaa Mestiksessä pelaavaa Rovaniemen Kiekkoa. Hän on pelipaikaltaan vasen laitahyökkääjä.

Ura
---

Erkinjuntti pelasi kaudella 2003–2004 Kärppien B-junioreiden SM-liigajoukkueessa. Kauden jälkeen Erkinjuntti teki paluun kasvattajaseuraansa Rovaniemen Kiekkoon ja saavutti kahden seuraavan kauden aikana yhteensä 70 ottelussa tehopisteet 28+59=87. Myöhemmin hänet nähtiin Kajaanin Hokin riveissä entisen valmentajansa Kai Suikkasen ohella. Suikkanen oli valmentanut Erkinjunttia jo Kärppien junioreissa ja Rovaniemen Kiekossa.

Jääkiekon Mestis-sarjassa Erkinjuntti onnistui kirjaamaan tulokkaalle hyvät tehopisteet 20+19=39. Näin siitä huolimatta, että hän pelasi pääasiassa kolmos- ja nelosketjuissa ja näissäkin puolustavassa roolissa. Palkinnoksi hänet äänestettiin vuoden tulokkaaksi ja valittiin ykköstähdistöön. Kauden päätteeksi Erkinjuntti allekirjoitti Turun Palloseuran kanssa yksivuotisen sopimuksen nousten näin SM-sarjatasolle perinteikkään TPS:n riveihin.

Kaudella 2007–2008 Erkinjuntti jatkoi hyviä esityksiään saavuttaen 40 ensimmäisessä ottelussa tehomerkinnät 8+11=19. Myös hänen roolinsa joukkueessa kasvoi, ja pelipaikkaa vaihdettiin joukkueessa alkukauden kolmoskentän laitahyökkääjästä kakkosketjun ylivoimahyökkääjäksi. Erkinjuntti pelasi kauden aikana TPS:ssä yhteensä 58 ottelua, joista keräsi kokonaispistemääräksi 9+16=25 pistettä. Jo juniorivuosilta tuttu Kai Suikkanen oli TPS:ssäkin Erkinjuntin valmentajana. Kaudella 2009–2010 Erkinjuntti voitti SM-kultaa. Erkinjuntti siirtyi huhtikuussa 2011 Tapparaan pelaamaan kaudeksi 2011–2012. Samalla kerralla Tapparaan siirtyivät myös Turun Palloseurassa pelanneet Sami Venäläinen ja kauden 2008–2009 maalikuninkuuden voittanut Jussi Makkonen. Erkinjuntti pelasi Tapparassa kauden 2014–2015 loppuun ja siirtyi hopeakauden jälkeen kaksivuotisella sopimuksella Lahden Pelicansiin.

Kaudeksi 2017–2018 Erkinjuntti siirtyi Sveitsin liigan SCL Tigersiin. Sopimus oli vuoden mittainen ja siihen sisältyi myös optio seuraavasta kaudesta.  Kaudeksi 2018–2019 hän palasi kuitenkin kolmen vuoden tauon jälkeen takaisin Tapparaan, missä hän pelasi yhden kauden.

Kesäkuussa 2019 Erkinjuntti solmi vuoden sopimuksen Vaasan Sportin kanssa. Antti Erkinjutti oli joukkueen kolmanneksi paras joukkuueen sisäisessä pistepörsissä. SM-Liigan runkosarjaa ei pelattu loppuun korona edidemian vuoksi ja pudostupelit myös peruttiin, minkä vuoksi mitaleja ei jaettu. Koronan vaikutus näkyi myös 2020-2021 kaudella, minkä vuoksi Euroopassa osa ilman sopimusta jäänyttä pelaajaa jättivät kauden kokonaan väliin. Antti Erkinjutti löysi uuden joukkueen vasta vuodenvaihteessa 2020-2021. Hän liittyi Slovakian pääsarjan HK Dukla Michalovce -joukkueeseen, jossa pelasi kauden loppuun ja edelleen seuraavalla kaudella.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | RoKi | Suomi-sarja | 32 | 16 | 24 | 40 | 12 | 2 | 0 | 0 | 0 | 2 |
| 2005–2006 | RoKi | Suomi-sarja | 34 | 12 | 35 | 47 | 45 | 2 | 0 | 0 | 0 | 0 |
| 2006–2007 | Hokki | Mestis | 39 | 20 | 19 | 39 | 54 | 12 | 4 | 2 | 6 | 4 |
| 2007–2008 | TPS | SM-liiga | 56 | 9 | 16 | 25 | 18 | 2 | 0 | 0 | 0 | 0 |
| 2008–2009 | TPS | SM-liiga | 57 | 7 | 18 | 25 | 31 | 8 | 3 | 2 | 5 | 0 |
| 2009–2010 | TPS | SM-liiga | 57 | 10 | 24 | 34 | 22 | 15 | 3 | 5 | 8 | 14 | Kanada-malja |
| 2010–2011 | TPS | SM-liiga | 52 | 11 | 23 | 34 | 26 | 0 | 0 | 0 | 0 | 0 |
| 2011–2012 | Tappara | SM-liiga | 41 | 14 | 13 | 27 | 12 | 0 | 0 | 0 | 0 | 0 |
| 2012–2013 | Tappara | SM-liiga | 60 | 6 | 30 | 36 | 28 | 15 | 2 | 6 | 8 | 4 |
| 2013–2014 | Tappara | SM-liiga | 60 | 7 | 32 | 39 | 16 | 20 | 2 | 4 | 6 | 8 |
| 2014–2015 | Tappara | SM-liiga | 57 | 7 | 14 | 21 | 18 | 20 | 3 | 5 | 8 | 6 |
| 2015–2016 | Pelicans | SM-liiga | 52 | 12 | 18 | 30 | 14 | 9 | 2 | 4 | 6 | 0 |
| 2016–2017 | Pelicans | SM-liiga | 46 | 9 | 32 | 41 | 22 | 4 | 0 | 3 | 3 | 0 |
| 2017–2018 | SCL Tigers | NLA | 35 | 6 | 23 | 29 | 10 | – | – | – | – | – |
| 2018–2019 | Tappara | SM-liiga | 58 | 7 | 20 | 27 | 8 | 8 | 1 | 0 | 1 | 0 |
| 2019–2020 | Sport | SM-liiga | 56 | 9 | 18 | 27 | 12 | – | – | – | – | – |
| 2020–2021 | HK Dukla Michalovce | Extraliga | 24 | 9 | 14 | 23 | 8 | 6 | 3 | 0 | 3 | 2 |
| 2021–2022 | HK Dukla Michalovce | Extraliga | 38 | 6 | 11 | 17 | 18 | 5 | 0 | 2 | 2 | 0 |
| 11 kautta | yhteensä | SM-liiga | 652 | 108 | 258 | 366 | 227 | 101 | 16 | 29 | 45 | 32 |
| 1 kautta | yhteensä | NLA | 35 | 6 | 23 | 29 | 10 | – | – | – | – | – |
| 1 kautta | yhteensä | Mestis | 39 | 20 | 19 | 39 | 54 | 12 | 4 | 2 | 6 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Antti Erkinjuntti**.
* Antti Erkinjuntti The Internet Hockey Databasessa (englanniksi)
* Antti Erkinjuntti Eurohockey-sivustolla (englanniksi)
* Antti Erkinjuntti *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot *liiga.fi*. Jääkiekon SM-liiga Oy. Viitattu 30.4.2019.
2. ↑  EliteProspects
3. ↑  Erkinjuntin tie vie Sveitsin liigaan Yle.fi.
4. ↑  Jääkiekon SM-liigakausi päättyy välittömästi – pudotuspelejä ei pelata *yle.fi*. Viitattu 14.5.2021.
5. ↑  Antti Erkinjuntin työttömyys päättyi Slovakiaan – RoKille hän sanoi tällä kertaa ei *Lapin Kansa*. Viitattu 14.5.2021.
6. ↑  Erkinjuntille mitali kaulaan, vaikka pronssiottelua ei pelata: "Ilman muuta oikea systeemi" *Lapin Kansa*. Viitattu 14.5.2021.


|  |  |  |
| --- | --- | --- |
| Edeltäjä:**Juha Leimu** | **Pelicansin kapteeni SM-liigassa**2015–2017 | Seuraaja:**Stefan Lassen** |